‘आमाको दूधमा शिशुलाई संक्रमणबाट रोक्न सक्ने रोगप्रतिरोधी क्षमता हुन्छ । यसले रुघाखोकी, छातीको संक्रमण, ग्यास्ट्रोएन्टराइटिस, झाडापखाला जस्ता समस्याबाट जोगाउँछ,’ डा. महासेठ भन्छन् । उनका अनुसार आमाको दूधमा पहिलेदेखि नै भएको रोग प्रतिरोधक क्षमतासँगै शरीर कुनै संक्रमणको सम्पर्कमा आएलगत्तै नयाँ रोगप्रतिरोधी क्षमतासमेत निर्माण हुन्छ । ६ महिनासम्म स्तनपान मात्र गराउने गरे शिशुहरूमा हुने एक्कासि मृत्युको समस्यालाई समेत कम गर्न सघाउने डा. महासेठ बताउँछन् ।
